21.07.2025.

**Očišćeno jezero Perućac u Bajinoj Bašti**

**Henkel nastavlja sa očuvanjem prirodnih resursa u okviru projekta „Volim reku, a ti?“**

U okviru šeste sezone ekološkog projekta „Volim reku, a ti?“, kompanija Henkel Srbija zajedno sa Savezom organizacija podvodnih aktivnosti Republike Srbije (SOPAS), organizovala je novu akciju čišćenja – ovoga puta na jezeru Perućac kod Bajine Bašte.

Ova lokacija, poznata po prirodnim lepotama i turističkom značaju, proteklog vikenda bila je u fokusu četvrte ovogodišnje akcije, tokom koje je uklonjeno 300 kg otpada sa obale i vodenih površina.

„Jezero Perućac predstavlja dragoceno prirodno bogatstvo koje ima veliki značaj kako za lokalnu zajednicu, tako i za našu kompaniju, koja kroz projekat ‘Volim reku, a ti?’ aktivno doprinosi očuvanju resursa koji su važni i sa ekološkog i sa društvenog aspekta. Svaka naša akcija je dokaz da promena počinje konkretnim koracima. Verujem da naš primer može motivisati i druge da se uključe i prepoznaju važnost zaštite prirode“, istakla je **Aleksandra Radovanović**, rukovodilac sektora za upravljanje kategorijama u kompaniji Henkel Srbija.

Predsednica SOPAS-a **Božana Ostojić** je poručila da ovakve inicijative šalju jasnu poruku o odgovornosti prema životnoj sredini.

„Jezera i reke su naša zajednička odgovornost. Kroz saradnju sa Henkelom pokazujemo koliko se može postići kada se zajednica i privreda udruže. Očuvanje prirode ne može biti kratkoročna misija – to mora postati način života. Vrlo motivisana pristupam svakoj od ovih akcija i pozivam sve da daju svoj doprinos, za bolje sutra svih nas“, rekla je predsednica SOPAS-a.

Akcija čišćenja jezera Perućac usledila je nakon čišćenja jezera Ćelije u blizini Kruševca, Zavojskog jezera kod Pirota i Glavnog jezera u Beloj Crkvi, tokom kojih je uklonjeno više od 1,25 tona otpada.

Projekat „Volim reku, a ti?” podržava Henkelov poslovni sektor Consumer Brands pod okriljem kampanje „Promena počinje od nas“, a u proteklih 5 godina realizovano je 30 akcija čišćenja, tokom kojih je uklonjeno više od 11 tona otpada.

O kompаniji Henkel

Henkel, sа svojim brendovimа, inovаcijаmа i tehnologijаmа, zаuzimа vodeće pozicije nа tržištu širom svetа u industrijskom i potrošаčkom sektoru. Poslovni sektor Аdhezivi Tehnologije je globаlni lider nа tržištu lepkovа, zаptivаčа i funkcionаlnih premаzа. Sа sektorom Consumer Brаnds, kompаnijа drži vodeće pozicije posebno u sektorimа prаnjа vešа i održаvаnjа domаćinstvа i nege kose nа mnogim tržištimа i kаtegorijаmа širom svetа. Tri nаjjаčа brendа kompаnije su Loctite, Persil i Schwаrzkopf. U fiskаlnoj 2024. godini, Henkel je ostvаrio prodаju od preko 21,6 milijаrde evrа i prilаgođeni operаtivni profit od oko 3,1 milijаrde evrа. Prioritetne аkcije Henkelа su uvrštene u nemаčki indeks DАX. Održivost imа dugu trаdiciju u Henkel-u, а kompаnijа imа jаsnu strаtegiju održivosti sа specifičnim ciljevimа. Henkel je osnovаn 1876. godine i dаnаs zаpošljаvа rаznovrsni tim od više od 47.000 ljudi širom svetа - ujedinjen jаkom korporаtivnom kulturom, deljenim vrednostimа i zаjedničkom svrhom: „Pioneers аt heаrt for the good of generаtions“. Zа više informаcijа, molimo vаs posetite [www.henkel.rs](http://www.henkel.rs)

Kontаkt Jelenа Gаvrilović Šаrenаc Tijаnа Аntić

Telephone +381 60 207 22 09 +381 60 207 22 08

Emаil jelenа.sаrenаc@henkel.com tijаnа.аntic@henkel.com